[{"text_idx": "#000002", "text": "Ainhoa Urien Telletxe idazle abadin\u0303arra eta En\u0303aut Aiartzaguena Bravo ilustratzaile iurretarra zorioneko daude, Udalbiltzak eskaintzen duen Geuretik Sortuak bekaren onuradunak izan baitira. Sari horien aurkezpen ekitaldia goiz honetan egin dute Beran (Nafarroa), eta Durangaldeko irabazle biak hantxe egon dira proiektuak jendaurrean defendatzen. Urienek \"egundoko euforiarekin\" jaso du beka. \"Bultzada handia da, oso pozik hartu dut albistea\", adierazi du. Abadin\u0303arrak \"mugen inguruan girotutako proiektua\" egingo du, eta horretarako hiru asteko egonaldia egingo du Udalbiltzaren zati den eta mugan kokatua dagoen ingurunean. \"Goi-Erriberan, Nafarroaren eta Espainiaren arteko mugan, Ebroko mugan, zonifikazioaren mugan\", egingo du egonaldia, \"Lodosan, Andosillan, Sesman, Mendabian eta Sartagudan\". \"Datorren astelehenean herri horietako eragileak bisitatuko ditu, kontaktuak egin eta inguruneari buruzko informazioa eskatzeko\", jakinarazi du."}]